Մաքսիմ Օրեշկին

Մաքսիմ Օրեշկինը (, ), ռուս պետական գործիչ, Ռուսաստանի ֆինանսների նախարար (2016 թվականի նոյեմբերի 30-ից)։

Կենսագրություն 
2002 թվականին ավարտել է Էկոնոմիկայի բարձրագույն դպրոցի բակալավրիատը, իսկ 2004 թվականին՝ մագիստրատուրան։

2002 թվականի հունիսից  մինչ 2006 թվականը եղել է   Ռուսաստանի Դաշնության Կենտրոնական բանկի գլխավոր տնտեսագետ, առաջին կարգի տնտեսագետ,  առաջատար տնտեսագետ։

2006 թվականի հունիսից մինչ 2010 թ. հուլիսը եղել է  ԲԲԸ Ռոսբանկի ավագ մենեջեր, տնօրեն, կառավարիչ-տնօրեն։

2010 թվականի  հուլիսից մինչ 2012 թվականի հունիսը եղել է ՓԲԸ Կրեդի Ագրիկոլի կորպորատիվ և ներդրումային բանկի Ռուսաստանում և ԱՊՀ-ում վերլուծական դաշինքի ղեկավարը։

2012 թվականի հունիսից մինչ 2013 թ. օգոստոսը  եղել է Ռուսաստանի ՓԲԸ ՎՏԲ Կապիտալի գլխավոր տնտեսագետ։

2013 թվականի սեպտեմբերից  մինչ 2015 թվականի մայիսի 3-ը՝ Ռուսաստանի Դաշնության ֆինանսների նախարարության երկարաժամկետ ռազմավարական պլանավորման դեպարտամենտի տնօրեն։ 2013 թվականին, ներգրավվել է կառավարչական պահուստային կադրերում, որը գտնվում էր Ռուսաստանի Դաշնության Նախագահի հովանու ներքո։

2015 թվականի մայիսի 3-ից  մինչ 2016 թ. նոյեմբերի 30՝  Ռուսաստանի Դաշնության ֆինանսների նախարար Անտոն Սիլուանովի տեղակալ։ Համակարգում էր բյուջետային մասի մակրոտնտեսական հարցերը , բյուջետային համակարգի ռիսկերի վերլուծությունը, եկամուտների գնահատումը և կանխատեսումը,  դրամավարկային քաղաքականության հարցերը։

2016 թվականի նոյեմբերի 30-ից՝ Տնտեսական զարգացման նախարար ։

Անձնական կյանք և ընտանիք 
Ամուսնացած է, ունի մեկ դուստր։ Եկամտի ընդհանուր գումարը տարեկան 2016 թվականին կազմել է 16 մլն 543 հազար ռուբլի։ Տիրապետում է անգլերեն լեզվին։

Մայրը՝ Նադեժդա Նիկիտինան, Մոսկվայի պետական շինարարական համալսարանի պրոֆեսոր է, ավագ եղբայր Վլադիսլավը՝ ՌԴ Կենտրոնական Բանկի ներդրումային բանկիր և բարձրաստիճան աշխատակից։

Ծանոթագրություններ

Արտաքին հղումներ 
 Կենսագրությունը Ռուսաստանի Տնտեսական Զարգացման Նախարարության կայքում 

Ռուս տնտեսագետներ
Ռուս պետական գործիչներ
Ռուս քաղաքական գործիչներ
Ռուսաստանի նախարարներ